Irene og Dave gav os den bedste start på vores mindre road trip i Irland! Vi havde ikke mange forventinger og blev på den måde utrolig glædeligt overrasket over deres sted og deres værtskab. Deres gæstfrihed var utrolig; de bød på the og kage så snart vi var landet, tog glædeligt tid til at fortælle historien om deres hjem og tog os med ud, for at se resten af deres land og deres dyr. Deres hus er noget helt særligt, med sin helt egen historie; opført i slut 1800 tallet, lidt afsides fra Birr og med en stil som er forsøgt at svare til den oprindelige indretning. Huset er stort, og koldt, men Irene og Dave sørgede for ild i pejsen, så vores mindre (men på ingen måde lille eller trænge) lejlighed var dejlig lun og rigtig indbydende. Vi fik set gamle ruiner de har "liggende i baghaven", fik lov til at fodre det lille får, Timmy, med en flaske mælk og fik ellers godt indtryk af det store arbejde de har med deres land og deres hjem, men som bringer dem stor glæde. Vi giver dem vores varmeste anbefalinger, og hvis vi nogensinde vender tilbage til Irland, vil vi rigtig gerne booke flere dage hos dem!